มีนัดฉีดวัคซีนPfizerช่วงเช้า และต้องเจาะเลือดต่อช่วงบ่ายสามารถทำได้ไหม ถ้าทำได้มันส่งผลกระทบกับประสิทธิภาพของวัคซีน หรือร่างกาย หรือค่าผลเลือดไหมค่ะ
สวัสดีค่ะ การไปรับวัคซีนป้องกันโรคโควิด 19 นั้นมีความสำคัญ โดยการฉีดวัคซีนจะช่วยสร้างการตอบสนองของภูมิคุ้มกันในร่างกาย ช่วยป้องกันการติดเชื้อ ลดความรุนแรงของอาการหรือการเกิดภาวะแทรกซ้อนหากเกิดการติดเชื้อขึ้นภาวะที่อาจจะมีผลต่อการไปรับวัคซีนที่สำคัญได้แก่ ภาวะที่ทำให้ภูมิคุ้มกันบกพร่องอย่างรุนแรง จนไม่สามารถสร้างภูมิคุ้มกันตามหลังการรับวัคซีนได้ตามปกติ ซึ่งถ้าไม่ได้มีภาวะที่เกี่ยวข้องกับการสร้างภูมิคุ้มกันก็น่าจะสามารถไปรับวัคซีนหรือทำกิจกรรมอื่นๆหลังจากนั้นได้ปกติค่ะ การไปรับวัคซีนไม่น่าส่งผลต่อค่าเลือดที่เจาะแต่อย่างใด